**Príloha č. 3 k Školskému poriadku**

**VNÚTORNÁ SMERNICA**

**OPATRENIA PROTI ŠÍRENIU LEGÁLNYCH A NELEGÁLNYCH DROG, POSTUPY PRI ICH PRECHOVÁVANÍ V ŠKOLE**

Riaditeľka Základnej školy, Športovcov 372/21, Partizánske vydáva túto smernicu v zmysle vyhlášky č. 320/2008 o základnej škole v znení neskorších predpisov a zákona č. 377/2004 v **záujme zamedziť užívanie a šírenie drog a ostatných návykových látok v škole** a súčasne v záujme zachovania všetkých práv dotknutých osôb. Dotknutými osobami sú žiaci ZŠ Športovcov 372/21, Partizánske.

OBSAH

                  Úvodné ustanovenie

Článok 1    Postup pri riešení požitia alkoholu

Článok 2    Postup pri riešení fajčenia

Článok 3    Postup pri riešení užívania iných návykových látok

Článok 4    Postup pri riešení prechovávania legálnych (alkohol a tabak) a nelegálnych

návykových látok

                  Záverečné ustanovenie

**ÚVODNÉ USTANOVENIE**

1. Prevencia drogových závislostí vychádza z článku 33 Dohovoru o právach dieťaťa a Európskej protidrogovej stratégie. Týka sa realizácie preventívnych opatrení na úrovni škôl a školských zariadení, priorít rezortu školstva, výchovno-vzdelávacích projektov a programov. Článok 33 Dohovoru o právach dieťaťa hovorí, že každé dieťa má právo na ochranu pred používaním narkotík a psychotropných látok a pred zapojením do ich výroby a distribúcie
2. **Žiakom je zakázané:**
3. **fajčiť** v priestoroch školy, v areáli školy a pri činnostiach organizovaných školou,
4. **prinášať** do školy alebo na činnosti organizované školou **alkoholické nápoje, návykové látky (drogy)** a iné zdraviu škodlivé látky, **požívať ich** v škole alebo pri

činnostiach organizovaných školou, **byť pod ich vplyvom** v škole, pri činnostiach organizovaných školou,

1. **prechovávať** návykové látky v škole, areáli školy, ako aj na akciách organizovaných školou,
2. **prinášať a distribuovať** (dávať, predávať) alkohol a iné návykové látky (drogy) ďalším osobám, v škole alebo pri činnostiach organizovaných školou.

**Článok 1**

**POSTUP PRI RIEŠENÍ POŽITIA ALKOHOLU**

1. Ak má pedagogický zamestnanec podozrenie, že žiak požil alkohol v súlade s § 58 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu žiaka, prípadne zdravotnú pomoc a príslušné oddelenie Policajného zboru SR.
2. O dôvodoch a priebehu ochranného opatrenia vyhotoví riaditeľ školy písomný záznam.
3. Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie v súlade s čl. 6 ods. 3 Školského poriadku pre žiakov.
4. Rozhodnutie pedagogickej rady o výchovnom opatrení sa zašle zákonnému zástupcovi.
5. Pri stave opitosti, kedy je žiak ohrozený na živote alebo ohrozuje svoje okolie, závažným spôsobom narušuje školské vyučovanie, je privolaná rýchla zdravotnícka pomoc, prípadne polícia a bezodkladne zákonný zástupca žiaka.

**Článok 2**

**POSTUP PRI RIEŠENÍ FAJČENIA**

1. Ak sa žiak previní proti školskému poriadku tým, že nerešpektuje zákaz fajčenia (čl. 7 ods. 1 Školského poriadku), triedny učiteľ upovedomí preukázateľným spôsobom zákonného zástupcu žiaka a z pohovoru vyhotoví zápisnicu.
2. Triedny učiteľ na pohovore upovedomí zákonného zástupcu s navrhovaným výchovným opatrením, ktoré bude následne prerokované na zasadnutí pedagogickej rady.
3. Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie v súlade s čl. 6 ods. 3 Školského poriadku.
4. Rozhodnutie pedagogickej rady o výchovnom opatrení sa zašle zákonnému zástupcovi.

**Článok 3**

**POSTUP PRI RIEŠENÍ UŽÍVANIA INÝCH NÁVYKOVÝCH LÁTOK**

1. Ak má pedagogický zamestnanec podozrenie, že žiak je pod vplyvom nelegálnych návykových látok alebo ich užíva v súlade s § 58 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, môže použiť ochranné opatrenie, ktorým je okamžité vylúčenie žiaka z výchovy a vzdelávania, umiestnením žiaka do samostatnej miestnosti za prítomnosti pedagogického zamestnanca. Riaditeľ školy bezodkladne privolá zákonného zástupcu žiaka, zdravotnú pomoc a príslušné oddelenie Policajného zboru SR.
2. O dôvodoch a priebehu ochranného opatrenia vyhotoví riaditeľ školy písomný záznam.
3. Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie v súlade s čl. 6 ods. 3 Školského poriadku.
4. Rozhodnutie pedagogickej rady o výchovnom opatrení sa zašle zákonnému zástupcovi.

**Článok 4**

**POSTUP PRI RIEŠENÍ PRECHOVÁVANIA LEGÁLNYCH (ALKOHOL A TABAK) A NELEGÁLNYCH NÁVYKOVÝCH LÁTOK**

1. Ak má pedagogický alebo odborný zamestnanec podozrenie, že žiak prechováva návykové látky, vyzve žiaka, aby vybral návykové látky z osobných vecí, nedotýkal sa ich a okamžite kontaktuje zákonného zástupcu žiaka a príslušné oddelenie Policajného zboru SR.
2. O priebehu situácie sa vyhotoví zápisnica, ktorú podpíše zákonný zástupca žiaka.
3. Porušenie školského poriadku sa prerokuje na pedagogickej rade a žiakovi, ktorý sa previnil proti školskému poriadku, sa uloží výchovné opatrenie v súlade s čl. 6 ods. 3 Školského poriadku.
4. Rozhodnutie pedagogickej rady o výchovnom opatrení sa zašle zákonnému zástupcovi.

**ZÁVEREČNÉ USTANOVENIE**

            (1)  Táto smernica bude zverejnená na informačnej tabuli školy, v zborovni školy ako aj na webovej stránke školy a o jeho obsahu budú oboznámení žiaci na triednických hodinách a zákonní zástupcovia žiakov na rodičovských združeniach.

            (2)  Smernica nadobúda účinnosť dňom 1. septembra 2023.

V Partizánskom 01.09.2023

                             ........................................................

                                                                      PaedDr. Eva Gvotová

                                                                             riaditeľka školy